ປະເທດມະຫາອໍານາດ ເພີ່ມຄວາມກົດດັນ ໃສ່ກາດດາຟີໃຫ້ລາອອກ
ປະເທດມະຫາອໍານາດ ເພີ່ມຄວາມກັດດັນໃສ່ກາດດາຟີ ຜູ້ນໍາລີເບຍ ໃຫ້ລາອອກ ຈາກການຄອງອໍານາດ.
ປະທານາທິບໍດີສະຫະລັດ ທ່ານບາຣັກໂອບາມາກ່າວວ່າ ພັກພວກຂອງທ່ານມວມມາກາດດາຟີ ຜູ້ນໍາລີເບຍຮູ້ຈັກ ແລ້ວວ່າ ການຄອງອໍານາດຂອງທ່ານກໍາລັງເຖິງຈຸດຈົບໃນ ຂະນະທີ່ປະຊາຄົມນາໆຊາດເພີ່ມຄວາມກົດດັນຂຶ້ນໃສ່ລັດ ຖະບານຂອງທ່ານ ໃນການໃຫ້ສໍາພາດທາງໂທລະພາບໃນວັນອັງຄານວານນີ້ ປະທານາທິບໍດີໂອບາມາ ກ່າວວ່າ ເຊືອກບ້ວງໄດ້ຮັດແໜ້ນ ເຂົ້າອ້ອມໂຕທ່ານກາດດາຟີ ແລະວ່າພວກທີ່ຢູ້ອ້ອມຂ້າງ ທ່ານນັ້ນກໍາລັງເລີ້ມຮັບຮູ້ວ່າ ເວລາຍັງເຫລືອຂອງພວກ ເຂົາເຈົ້ານັບມື້ນັບຫຍັບເຂົ້າມາແລ້ວ ທ່ານໂອບາມາ ກ່າວວ່າ ບັດນີ້ປະຊາຄົມນາໆຊາດຕ້ອງໄດ້ ເພີ່ມຄວາມກົດດັນທາງການທູດຂຶ້ນເພື່ອວ່າຜູ້ນໍາລີເບຍຈະຕັດສິນໃຈລາອອກຈາກຕໍາແໜ່ງ ພວກກໍາລັງນາໆຊາດໄດ້ທຳການໂຈມຕີທາງອາກາດໃສ່ກໍາລັງນິຍົມກາດດາຟີມາໄດ້ອາທິດປາຍແລ້ວເພື່ອຈັດຕັ້ງປະຕິບັດເຂດຫ້າມການບິນທີ່ໄດ້ຮັບອະນຸມັດຈາກສະຫະປະຊາຊາດນັ້ນ ພວກປະເທດມະຫາອໍານາດຂອງໂລກກໍໄດ້ຈັດຕັ້ງປະຕິບັດການລົງໂທດທາງດ້ານການເງິນ ເຊ່ນກັນຕໍ່ລັດຖະບານລີເບຍນັ້ນ ໃນກອງປະຊຸມທີ່ກຸງລອນດອນໃນວັນອັງຄານວານນີ້ ມີຫລາຍກວ່າ40 ປະເທດແລະອົງການຈັດຕັ້ງນາໆຊາດໄດ້ຕົກລົງເຫັນດີວ່າ ທ່ານກາດດາຟີຈະຕ້ອງລາອອກຈາກຕໍາແໜ່ງໃນຂະນະ ທີ່ພວກເຂົາເຈົ້າເພີ່ມທະວີການເຈລະຈາກັບພວກກໍາລັງຝ່າຍຄ້ານເພື່ອໃຫ້ມີການໂອນອໍານາດ ທາງດ້ານການເມືອງຢູ່ໃນປະເທດລີເບຍ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ມະຕິຂອງ ອົງການສະຫະປະຊາຊາດ ທີ່ອະນຸມັດໃຫ້ປະເທດພັນທະມິດທຳການໂຈມຕີທາງອາກາດກໍ ຈະອະນຸຍາດໃຫ້ປະເທດຕ່າງໆ ປະກອບ ຫຼືຕິດອາວຸດໃຫ້ພວກກະບົດໄດ້ຢ່າງຖືກຕ້ອງຕາມ ກົດໝາຍ ເຖິງແມ່ນບໍ່ໄດ້ມີການຕັດສິນໃຈກັນກ່ຽວກັບເລື່ອງນີ້ ລັດຖະມົນຕີການຕ່າງປະ ເທດຝຣັ່ງທ່ານ Alain Juppe ກ່າວວ່າ ປາຣີພ້ອມແລ້ວທີ່ຈະສົນທະຫາລືກ່ຽວກັບການຈັດ ສົ່ງການຊ່ອຍເຫຼືອທາງທະຫານໄປໃຫ້ກຳລັງຕໍ່ຕ້ານທ່ານກາດດາຟີ ແຕ່ລັດຖະມົນຕີການຕ່າງປະເທດຣັດເຊຍທ່ານ Sergei Lavrovເຕືອນໃນວັນພຸດມື້ນີ້ກ່ຽວ ກ່ຽວກັບການປະກອບອາວຸດໃຫ້ພວກກະບົດ ທ່ານເວົ້າວ່າ ມົສກູເຫັນພ້ອມນຳຖ້ອຍຖະ ແຫຼງຂອງເລຂາທິການໃຫຍ່ອົງການເນໂຕ້ທ່ານ Anders Fogh Rasmussen ທີ່ວ່າ ການປະຕິບັດງານໃນລີເລຍ ແມ່ນເພື່ອໃຫ້ການປົກປ້ອງຄຸ້ມຄອງພົນລະເຮືອນບໍ່ແມ່ນປະ ກອບອາວຸດໃຫ້ພວກກະບົດ